CELEX: 62021TN0410
Language: da
Date: 2021-07-08 00:00:00
Title: Sag T-410/21: Sag anlagt den 8. juli 2021 — Ferriera Valsabbia og Valsabbia Investimenti mod Kommissionen

25.10.2021   
            
            
               DA
            
            
               Den Europæiske Unions Tidende
            
            
               C 431/39
            
         
      Sag anlagt den 8. juli 2021 — Ferriera Valsabbia og Valsabbia Investimenti mod Kommissionen
      (Sag T-410/21)
      (2021/C 431/47)
      Processprog: italiensk
      
         Parter
      
      
         Sagsøger: Ferriera Valsabbia SpA (Odolo, Italien) og Valsabbia Investimenti SpA (Odolo) (ved advokaterne D. Fosselard, D. Slater og G. Carnazza)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  i. Unionen, repræsenteret ved Kommissionen, tilpligtes at betale morarenter af et beløb på 10 250 000 EUR med den sats, som er fastsat af Den Europæiske Centralbank (ECB) for dennes vigtigste refinansieringstransaktioner pr. den første kalenderdag i forfaldsmåneden, forhøjet med tre og et halvt procentpoint for perioden fra den 9. marts 2010 til den 14. november 2017, med fradrag af renter på 372 812,31 EUR, som sagsøgeren allerede havde modtaget, således at det samlede beløb andrager 3 174 389,74 EUR eller subsidiært betaling af morarenter med den rentesats, som Retten måtte finde passende.
               
            
                  —
               
               
                  ii. Unionen, repræsenteret ved Kommissionen, tilpligtes at betale morarenter af det under punkt i) nævnte beløb, for perioden fra den 14. november 2017 til datoen for effektiv betaling med den sats, som er fastsat af Den Europæiske Centralbank (ECB) for dennes vigtigste refinansieringstransaktioner pr. den første kalenderdag i forfaldsmåneden, forhøjet med tre og et halvt procentpoint, eller subsidiært med den rentesats, som Retten måtte finde passende.
               
            
                  —
               
               
                  iii. subsidiært i forhold til punkt ii) tilpligtes Unionen, repræsenteret ved Kommissionen, at betale morarenter af beløbet i henhold til punkt i) for perioden fra den 2. marts 2021 til datoen for effektiv betaling med den sats, som er fastsat af Den Europæiske Centralbank (ECB) for dennes vigtigste refinansieringstransaktioner pr. den første kalenderdag i forfaldsmåneden, forhøjet med tre og et halvt procentpoint, eller subsidiært med den rentesats, som Retten måtte finde passende.
               
            
                  —
               
               
                  iv. Endvidere eller subsidiært annulleres Kommissionens meddelelse af 30. april 2021 Ref. Ares (2021) 2904093.
               
            
                  —
               
               
                  v. Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende vedrørende påstanden om erstatning af skaderne om en fejlagtig opfyldelse fra Kommissionens side af dom af 21. september 2017, Ferriera Valsabbia m.fl. mod Kommissionen (forenede sager C 86/15 P og C 87/15 P, EU:C:2017:717) i strid med artikel 266, stk. 1, TEUF, og artikel 41, stk. 3, i Den Europæiske Unions charter om grundlæggende rettigheder.
                  Sagsøgeren har herved gjort gældende, at Kommissionen ikke har betalt det fulde morarentebeløb af den tilbagebetalte bøde efter afsigelsen af dommen.
               
            
                  2.
               
               
                  Andet anbringende vedrørende annullationspåstanden om en tilsidesættelse og fejlagtig anvendelse af artikel 266 TEUF og 296 TEUF. Tilsidesættelse og fejlagtig anvendelse af artikel 46 i statutten for Den Europæiske Unions Domstol. Mangelfuld begrundelse af Kommissionens skrivelse af 30. april 2021. Retlig fejl og urigtigt skøn.
                  Sagsøgeren har herved gjort gældende, at den skrivelse, hvorved Kommissionen afviste at betale morarenterne til sagsøgeren, ikke indeholder en passende begrundelse og er i strid med forældelsesreglerne.
               
            
                  3.
               
               
                  Tredje anbringende vedrørende annullationspåstanden om en tilsidesættelse og fejlagtig anvendelse af artikel 266 TEUF og af den delegerede forordning (EU) nr. 1268/2012 (1).
                  Sagsøgeren har i denne forbindelse gjort gældende, at artikel 85a, stk. 2, i den delegerede forordning (EF, Euratom) nr. 2343/2002 (2), som Kommissionen har påberåbt sig i sin skrivelse af 30. april 2021, ikke længere var i kraft på tidspunktet for tilbagebetalingen af bøden og var således ikke længere gældende.
               
            
         (1)  Kommissionens delegerede forordning (EU) nr. 1268/2012 af 29.10.2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT 2012, L 362, s. 1).
      
         (2)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EUT 2002, L 357, s. 1).